Številka: 35409-198/2019-2550-33

Datum: 03. 03. 2021

Ministrstvo za okolje in prostor izdaja na podlagi 38.a člena Zakona o državni upravi (Uradni list RS, št. 113/05-ZDU-1-UPB4, 126/07-ZUP-E, 48/09,8/10-ZUP-G, 8/12-ZVRS-F, 21/12, 47/13, 12/14 in 90/14), 46. člena Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18 – ZNOrg, 84/18-ZIURKOE in 158/20), 61. člena Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C, 57/12, 57/12-ZUPUDPP-A, 109/12, 76/14-odl. US, 14/15-ZUUJFO, 61/17 – ZUreP-2) v povezavi s tretjim odstavkom 273. člena Zakona o urejanju prostora (ZUreP-2) (Uradni list RS, št. 61/2017) in 145. člena Zakona o splošnem upravnem postopku (Uradni list RS, št. 24/06-ZUP-UPB2, 105/06-ZUS-1, 126/07, 65/08, 8/10 in 82/13) v upravni zadevi določitve o sprejemljivosti vplivov izvedbe plana na okolje za Občinski podrobni prostorski načrt za območje urejanja Poslovno-proizvodne cone HR 6/1 Hrastje, pripravljavcu plana, Mestni občini Kranj, Slovenski trg 1, 4000 Kranj, ki jo po pooblastilu župana zastopa podjetje RRD, REGIJSKA RAZVOJNA DRUŽBA d.o.o., družba za sonaravno urejanje prostora, Ljubljanska 76, 1230 Domžale, naslednjo

# ODLOČBO

1. Vplivi plana na okolje, ugotovljeni v postopku celovite presoje vplivov na okolje za Občinski podrobni prostorski načrt za območje urejanja Poslovno-proizvodne cone HR 6/1 Hrastje (RRD REGIJSKA RAZVOJNA DRUŽBA d.o.o., družba za sonaravno urejanje prostora, št. projekta 06/2019, december 2020), so sprejemljivi ob upoštevanju omilitvenih ukrepov, ki so navedeni v Okoljskem poročilu za Občinski podrobni prostorski načrt za območje urejanja Poslovno-proizvodne cone HR 6/1 Hrastje, (IPSUM, okoljske investicije d.o.o., št. projekta 371-01/20, avgust 2020, dopolnitev oktober 2020).
2. V tem postopku ni bilo stroškov.

# Obrazložitev

I. Vloga

Podjetje RRD, REGIJSKA RAZVOJNA DRUŽBA d.o.o., družba za sonaravno urejanje prostora, Ljubljanska 76, 1230 Domžale, ki je po pooblastilu št. 350-39/2018-7, z dne 11. 7. 2019, pooblaščenec pripravljavca plana, Mestne občine Kranj, Slovenski trg 1, 4000 Kranj, je z vlogo št. 05/2021, z dne 12. 1. 2021, prejeto 13. 1. 2021, Ministrstvo za okolje in prostor (v nadaljnjem besedilu ministrstvo) zaprosilo za odločitev o sprejemljivosti vplivov izvedbe Občinskega podrobnega prostorskega načrta za območje urejanja Poslovno-proizvodne cone HR 6/1 Hrastje na okolje.

Vlogi je bilo priloženo naslednje gradivo:

* Občinski podrobni prostorski načrt za območje urejanja Poslovno-proizvodne cone HR 6/1 Hrastje – predlog, (RRD REGIJSKA RAZVOJNA DRUŽBA d.o.o., družba za sonaravno urejanje prostora, št. projekta 06/2019, december 2020);
* Okoljsko poročilo za Občinski podrobni prostorski načrt za območje urejanja Poslovno-proizvodne cone HR 6/1 Hrastje, (IPSUM, okoljske investicije d.o.o., št. projekta 371-01/20, avgust 2020, dopolnitev oktober 2020);
* pooblastilo Mestne občine Kranj, Slovenski trg 1, 4000 Kranj, št. 350-39/2018-7, z dne 11. 7. 2019, podjetju RRD, REGIJSKA RAZVOJNA DRUŽBA d.o.o., družba za sonaravno urejanje prostora, Ljubljanska 76, 1230 Domžale, za zastopanje v postopku odločanja o izvedbi celovite presoje vplivov na okolje za vsa dejanja v postopku.

V postopku je ministrstvo zaprosilo za mnenje nosilce urejanja prostora, ki sodelujejo v postopku celovite presoje vplivov na okolje in sicer: Ministrstvo za zdravje, Ministrstvo za kulturo, Ministrstvo za kmetijstvo, gozdarstvo in prehrano ter Zavod za gozdove Slovenije. Prejelo je naslednja mnenja:

* mnenje Zavoda za gozdove Slovenije, Območna enota Kranj, št. 350-4/19-5, z dne 27. 1. 2021;
* mnenje Ministrstva za kmetijstvo, gozdarstvo in prehrano s področja gozdarstva in lovstva št. 3401-76/2006/49, z dne 28. 1. 2021;
* mnenje Ministrstva za kulturo št. 35012-108/2019/14, z dne 1. 2. 2021 in
* mnenje Ministrstva za zdravje št. 354-139/2020-17, z dne 1. 3. 2021, ki je priložilo tudi strokovno mnenje Nacionalnega inštituta za javno zdravje št. 354-12/2021-8(256), z dne 26. 2. 2021.

II. Dosedanji postopek

Ministrstvo je z odločbo, št. 35409-198/2019/11, z dne 25. 11. 2019 odločilo, da je za Občinski podrobni prostorski načrt za območje urejanja Poslovno-proizvodne cone HR 6/1 Hrastje treba izvesti celovito presojo vplivov na okolje. Presoja sprejemljivosti vplivov izvedbe plana na varovana območja narave ni bila sestavni del postopka.

Za predmetni občinski podrobni prostorski načrt je bilo izdelano okoljsko poročilo, (IPSUM, okoljske investicije d.o.o., št. projekta 371-01/20, avgust 2020, dopolnitev oktober 2020), za katero je ministrstvo izdalo mnenje, št. 35409-198/2019/20, z dne 21. 10. 2020, o ustreznosti okoljskega poročila.

Javna razgrnitev dopolnjenega osnutka in okoljskega poročila Občinskega podrobnega prostorskega načrta za območje urejanja Poslovno-proizvodne cone HR 6/1 Hrastje je potekala od 20. 11. 2020 do 21. 12. 2020 v prostorih Mestne občine Kranj. Razgrnjeno gradivo je bilo v času javne razgrnitve, v digitalni obliki, objavljeno tudi v svetovnem spletu, na spletni strani [Mestne občine Kranj](https://www.kranj.si/). V okviru javne razgrnitve gradiva je bila v prostorih Mestne občine Kranj, Slovenski trg 1, 4000 Kranj, dne 2. 12. 2021, ob 16. uri, izvedena tudi javna obravnava.

Po 46. členu Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18 – ZNOrg, 84/18-ZIURKOE in 158/20; v nadaljnjem besedilu ZVO-1) ministrstvo v 30 dneh od prejema plana ob upoštevanju mnenj ministrstev in organizacij iz 42. člena tega zakona izda odločbo, s katero plan potrdi, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi.

Pripravljavec plana mora v planu v čim večji meri upoštevati pisna mnenja in pripombe o sprejemljivosti vplivov izvedbe plana na okolje, ki jih s stališča svoje pristojnosti in glede na vsebino plana pripravijo ministrstva in organizacije, pristojne za posamezne zadeve varstva okolja ali varstvo ali rabo naravnih dobrin ali varstvo kulturne dediščine. Prav tako mora pripravljavec plana v čim večji meri upoštevati mnenja in pripombe javnosti iz 43. člena ZVO-1. Na podlagi mnenj ministrstev in organizacij ter mnenj in pripomb javnosti pripravljavec plan ustrezno spremeni in dopolni ter ga pošlje ministrstvu v potrditev.

Po 61. členu Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C, 57/12, 57/12-ZUPUDPP-A, 109/12, 76/14-odl. US, 14/15-ZUUJFO, 61/17 – ZUreP-2; v nadaljnjem besedilu ZPNačrt) občina pripravi predlog občinskega podrobnega prostorskega načrta na podlagi stališč do pripomb in predlogov javnosti, podanih v okviru javne razgrnitve ter pozove nosilce urejanja prostora, da v 30 dneh podajo mnenje k predlogu občinskega podrobnega prostorskega načrta. Če je za občinski podrobni prostorski načrt treba izvesti celovito presojo vplivov na okolje, se pristojna ministrstva v mnenju opredelijo tudi do sprejemljivosti vplivov občinskega podrobnega prostorskega načrta na okolje z vidika svoje pristojnosti in ga pošljejo ministrstvu, pristojnemu za varstvo okolja. Na podlagi mnenj ministrstev iz drugega odstavka 61. člena ZPNačrt ministrstvo, pristojno za varstvo okolja odloči o sprejemljivosti vplivov izvedbe občinskega podrobnega prostorskega načrta skladno z zakonom, ki ureja varstvo okolja.

Zakon o urejanju prostora (ZUreP-2) v tretjem odstavku 273. člena določa, da se občinski podrobni prostorski načrti, začeti pred začetkom uporabe tega zakona, končajo po ZPNačrt.

Z vlogo št. 05/2021 z dne 12. 1. 2021, prejeto 13. 1. 2021, je pooblaščenec pripravljavca plana, zaprosil ministrstvo za odločitev o sprejemljivosti vplivov izvedbe predloga Občinskega podrobnega prostorskega načrta za območje urejanja Poslovno-proizvodne cone HR 6/1 Hrastje na okolje.

Ministrstvo je v postopku ugotavljanja sprejemljivosti vplivov izvedbe plana na okolje pridobilo mnenja ministrstev in organizacij, ki sodelujejo v postopku celovite presoje vplivov na okolje in sicer: mnenje Zavoda za gozdove Slovenije št. 350-4/19-5, z dne 27. 1. 2021, prejeto 1. 2. 2021, mnenje Ministrstva za kmetijstvo, gozdarstvo in prehrano s področja gozdarstva in lovstva št. 3401-76/2006/49, z dne 28. 1. 2021, prejeto 1. 2. 2021, mnenje Ministrstva za kulturo št. 35012-108/2019/14, z dne 1. 2. 2021, prejeto 1. 2. 2021, in mnenje Ministrstva za zdravje št. 354-139/2020-17, z dne 1. 3. 2021, prejeto 1. 3. 2021, ki je priložilo tudi strokovno mnenje Nacionalnega inštituta za javno zdravje št. 354-12/2021-8(256), z dne 26. 2. 2021. Navedena ministrstva in organizacije so se v mnenjih pozitivno opredelili do sprejemljivosti vplivov izvedbe Občinskega podrobnega prostorskega načrta za območje urejanja Poslovno-proizvodne cone HR 6/1 Hrastje na okolje s stališča svojih pristojnosti.

III. Omilitveni ukrepi in monitoring/spremljanje stanja okolja

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05; v nadaljnjem besedilu Uredba o okoljskem poročilu) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Skladno s prvim odstavkom 23. člena Uredbe o okoljskem poročilu se v sklepu o potrditvi plana odloči tudi o spremljanju izvajanja plana.

Ministrstvo, pristojno za varstvo okolja, ugotavlja, da so omilitveni ukrepi opredeljeni v Okoljskem poročilu za Občinski podrobni prostorski načrt za območje urejanja Poslovno-proizvodne cone HR 6/1 Hrastje, (IPSUM, okoljske investicije d.o.o., št. projekta 371-01/20, avgust 2020, dopolnitev oktober 2020), in da so ustrezni. Izvedba Občinskega podrobnega prostorskega načrta za območje urejanja Poslovno-proizvodne cone HR 6/1 Hrastje je dovoljena in okoljsko sprejemljiva le ob upoštevanju omilitvenih ukrepov navedenih v okoljskem poročilu. Spremljanje stanja poteka v skladu z okoljskim poročilom. Pripravljavec plana mora z rezultati monitoringa seznaniti ministrstvo v petih letih po sprejemu plana.

IV. Sprejemljivost vplivov izvedbe plana

Po pregledu vseh posredovanih gradiv, je ministrstvo ugotovilo, da so vplivi izvedbe Občinskega podrobnega prostorskega načrta za območje urejanja Poslovno-proizvodne cone HR 6/1 Hrastje na okolje sprejemljivi, ob upoštevanju omilitvenih ukrepov, s čimer se strinjajo tudi pristojna ministrstva, organizacije in javnost.

VI. Stroški

V tem postopku posebni stroški niso nastali, zato je ministrstvo odločilo tako, kot izhaja iz točke 2 izreka te odločbe.

Pouk o pravnem sredstvu: Zoper to odločbo ni pritožbe po redni upravni poti, pač pa je dovoljen upravni spor z vložitvijo tožbe na Upravno sodišče Republike Slovenije, Fajfarjeva 33, 1000 Ljubljana, v roku 30 dni po vročitvi te odločbe. Tožba se lahko vloži neposredno pisno ali pa se pošlje po pošti.

Postopek vodila:

mag. Alenka Cof

Višja svetovalka

 mag. Andrej Vizjak

 MINISTER

Vročiti (s povratnico):

* RRD, REGIJSKA RAZVOJNA DRUŽBA d.o.o., družba za sonaravno urejanje prostora, Ljubljanska 76, 1230 Domžale

V vednost (elektronsko):

* Mestna občina Kranj, Slovenski trg 1, 4000 Kranj, tajnistvo.zupana@kranj.si
* Ministrstvo za kmetijstvo, gozdarstvo in prehrano, Direktorat za gozdarstvo in lovstvo, gp.mkgp@gov.si
* Ministrstvo za kulturo, Direktorat za kulturno dediščino, gp.mk@gov.si
* Ministrstvo za zdravje, Direktorat za javno zdravje, gp.mz@gov.si
* Zavod za gozdove Slovenije, zgs.tajnistvo@zgs.si